Մեր հացրերին ի պատասխան նախարարության բնապահպանական պետական տեսչությանից հայտնեցին, որ «Հետք»-ի հրապարակման հիման վրա տեսչության Երեւանի տարածքային բաժնի ներկայացուցիչները գնացել են տեղազննության եւ պարզել են, որ հատված ծառերը ոչ թե երկուսն են այլ, ավելի շատ: Նրանց հենց տեղում «Նոր Երեւան» ՍՊԸ-ի կողմից տեղեկանք է տրվել(տես՝ ստորեւ ներկայացված նկարում), որ ծառերը հատելու թույլտվություն ունեցել են: «Հայտնում ենք ձեզ, որ Սարյան Մաշտոց պողոտայի հատան մասում գնվող վերակառուցվող զբոսայգու տարածքում ծառերը հատվել են համաձայն թիվ 17/51079, 07.12.2015 թվականի գրության եւ մասնագիտական եզրակացության, որոնք նախատեսված են հաստատված նախագծով եւ համապատասխան թույլտվություններով», - ասված է «Նոր Երեւան» ՍՊԸ-ի տնօրեն Գ. Բարոյանի գրության մեջ: Նախարարությանը տրամադրել են նաեւ համապատասխան եզրակացությունը, որտեղ շարադրված է, թե որ ծառերը պետք է հատվեն: